laion/Wikipedia-Exotic huggingface dataset:
היוריסטיקת הזמינות

היוריסטיקת הזמינות (באנגלית: Availability Heuristic) היא "קיצור דרך" חשיבתי (היוריסטיקה) שאנשים עושים במצב של אי-ודאות כשהם נדרשים לבצע הערכה של נפיצותו, שכיחותו או הסתברותו של מאורע כלשהו. אנשים עושים זאת על בסיס הקלות שבה הם יכולים להעלות במחשבתם דוגמאות למאורע. כתוצאה מכך, מוערכת הסתברותם של מאורעות שניתן לדמיין בקלות, כגבוהה יותר ממאורעות שקשה להעלות בדמיון. השימוש בהיוריסטיקה זו יוביל, בדרך כלל, להחלטות נכונות, אך לעיתים השימוש בהן מוביל להטיות בשיפוט, מה שקרוי הטיות קוגניטיביות. אלו הן הטיות משום שהשיפוטים של האדם בפועל חורגים מהסטנדרט, או מהאומדן הנכון שנקבע על ידי המודל הנורמטיבי של הסטטיסטיקה וההסתברות. למעשה, הקביעה שמדובר בהטיה, כפופה לעובדה שהפרדיגמה המחקרית בה נעשה שימוש היא של השוואת מודלים נורמטיביים למודלים דסקריפטיביים. דוגמה טיפוסית ליישום של היוריסטיקת הזמינות ניתן למצוא בסברה הנפוצה שהסיכוי למות מהיטרפות על ידי כריש גבוה יותר מהסיכוי למות מהיפגעות על ידי חלקי מטוס נופלים, אף על פי שהסיכוי לאחרון גבוה פי 30. הסיבה לכך נעוצה, ככל הנראה, בעובדה שהתקפות כריש זוכות לחשיפה רחבה יותר באמצעי התקשורת ובסרטים. כתוצאה, קל לאדם לדמיין את מלוא אימתן. נפילת חלקי מטוס, לעומת זאת, פחות מסוקרת ויש בה מידה רבה של אקראיות. דוגמה יותר עכשווית המושפעת אף היא משכיחות הדיווח באמצעי התקשורת, היא אומדן שניתן לכמות הפגועים ביהודה ושומרון (בחודש האחרון או בשנת 2022). סביר שניתן אומדן גבוה יותר לשיעור זה אם אנו מבקרים באמצעי תקשורת שנוטים לסקר זאת (למשל בחדשות 0404), מאשר נחשפים לאמצעי התקשורת שנוטים פחות לסקר למידע זה. מידת השליטה הממשית או הנתפסת של אנשים באירוע שבמוקד, משפיעה אף היא על מידת ההטיה המתקבלת מהשימוש בהיוריוסטיקה זו. לדוגמה, אנשים חוששים יותר מהתרסקות מטוס או מהיפגעות בפעולה טרוריסטית מאשר מתאונה העלולה להתרחש עקב נהיגה במכונית. זאת למרות שמבחינה סטטיסטית הסיכוי להיפגע בתאונת מכונית גבוהה יותר מהסיכוי להיפגע מהתרסקות מטוס או מפעולת טרור. הסבר אפשרי לכך היא העובדה שבהתרסקות מטוס או בפעולת טרור מידת השליטה הנתפסת והממשית של המעורב בה היא קטנה מאוד, בעוד שבנהיגה במכונית תחושת השליטה גבוהה הרבה יותר. תופעה זו דווחה לראשונה על ידי הפסיכולוגים עמוס טברסקי ודניאל כהנמן, שזיהו גם את היוריסטיקת היציגות והיוריסטיקת ההתאמה והעגינה. Tversky, A., & Kahneman, D. (1974), Judgment under Uncertainty: Heuristics and Biases, . science, 185(4157), 1974, עמ' 1124-1131 אלישע בן קימון, הרבה יותר פיגועים ביו"ש, הרבה יותר נרצחים: נתוני השב"כ השנה לעומת אשתקד, באתר ynet, 28 בדצמבר 2022 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
אברהם ואן דן קרקהובן

אברהם ואן דן קרקהובן (בפלמית: Abraham van den Kerckhoven; ‏ סביבות 1618 -סביבות 1701) היה נגן עוגב ומלחין פלמי. קרקהובן נולד במכלן שליד בריסל בפלנדריה (היום בלגיה), למשפחה שבין בניה היו ציירים, זמרים ונגני עוגב רבים. בשנת 1633 התמנה קרקהובן לנגן עוגב בכנסיית קתרינה הקדושה (Sint-Katharinakerk) בבריסל, במקום פייר קורנה. בשנת 1648 החליף את יוהאן קספר קרל כנגן העוגב בלשכת הארכידוכס לאופולד וילהלם מאוסטריה ומשנת 1659 כיהן כנגן העוגב של החצר האוסטרית למשך 14 שנים לפחות. קרקהובן מת בשנת 1701. רוב יצירותיו נמצאו בשנת 1905 בכתב-יד, בכרך של יצירות לעוגב משנת 1741 שערך וכינס ז'. קוקיאל, נגן עוגב וכומר בכנסיית וינסנטיוס הקדוש בסואניי. כתב היד הזה נקרא לעיתים על שם קוקיאל ונמצא כיום בספרייה המלכותית על שם אלברט הראשון בבריסל, מס' קטלוגי Ms II 3326. את יצירותיו של קרקהובן הוציא לאור בפעם הראשונה בשנת 1933 י. ואטלה ככרך השני של סדרת Monumenta Musicae Belgicae; בשנת 1982 יצאה לאור פקסימיליה של כתב היד של קוקיאל עם מבוא מאת חודליבה ספיסנס, וזו ההוצאה המקובלת כיום בשימוש. מכלול יצירותיו של קרקהובן ששרדו מורכב בעיקר מיצירות לעוגב: פנטזיות, פוגות, פרלודים, מיסות ועוד. במוזיקה שלו ניכרת השפעה של סגנונות איטלקיים וצרפתיים; הפוגות והפנטזיות מזכירות את יוהאן יאקוב פרוברגר ולא מעט יצירות מכילות ציוני רגיסטרציה של העוגב, כגון: dessus de tierce ,plein-jeu ,cornet. פרלודים בפרקים אחדים עם קונטרפונקט חופשי וחיקויי לסירוגין, עשירים בהרמוניות ורחבי-יריעה, מזכירים את מסורת העוגב הצפון-גרמנית. Orgelmuziek van Abraham van den Kerckhoven e.a in facsimile uitgegeven naar het handschrift in de Koninklijke Bibliotheek te Brussel. Introduction by Godelieve Spiessens. "Documentatiecentrum voor Orgel", Vleeshouwersstraat 23, B-8480 Veurne (Belgium), Veurne 1982. וילי אפל, תולדות המוזיקה לכלי מקלדת עד 1700, עמ' 768-70, בתרגום הנס טישלר, הוצאת אוניברסיטת אינדיאנה 1972 "אברהם ואן דן קרקהובן", מרי ארמסטרונג פרארד, במילון גרוב המקוון 2006 מדיה וקבצים בנושא אברהם ואן דן קרקהובן בוויקישיתוף אברהם ואן דן קרקהובן, באתר MusicBrainz (באנגלית) אברהם ואן דן קרקהובן, באתר Discogs (באנגלית)
אפיפון

אֶפּיפון (באנגלית: Epiphone) היא חברה אמריקאית לייצור כלי נגינה שהוקמה בשנה 1873 על ידי אנסטסיוס סטאתופולוס (Stathopoulos). לפני שנקנתה על ידי חברת גיבסון בשנות ה-50 המאוחרות, אפיפון הייתה היריבה הגדולה של גיבסון בייצור גיטרות מסוג archtop (גיטרות חשמליות עם גוף נפח). אפיפון ייצרה גם גיטרות בס, בנג'ו וכלי מיתר אחרים. חולשת החברה אחרי מלחמת העולם השנייה איפשרה לגיבסון להשתלט עליה. אפיפון היא חברת בת של חברת גיבסון, ולכן רבים ממוצריה דומים לגרסאות של גיבסון, אך אפיפון עדיין מחזיקה בקו הייצור שלה לדגמי נפח. אפיפון מייצרת העתקים כמעט מדויקים של גיטרות גיבסון עם דגש על חיסכון, ובכך הן מיועדות להיות גיטרות לתקציב נמוך. אפיפון מייצרת גם קולקציה של מגברים. גיבסון מייצרת מגברי אפיפון מאז שנות ה-60 המהווים העתקים של מגברי פנדר ו גיבסון. גיבסון החליטה להשיק קו חדש של מגברים ב-2005 ביניהם דגמים מוכרים כמו "So Cal" או "Blues Custom". דגמים אלה מיוצרים על ידי אפיפון: Les Paul The Explorer מספר דגמים של SG כולל גם G400, G310 ,SG Special וגם SG CUSTOM. כ-20 דגמים של גיבסון לס פול ביניהם דגמי Custom ה Dot (כולל ה Dot Studio),בדומה ל ES-335 The Flying-V The Firebird The Thunderbird The Blackbird The ES-175 The ES-295 The EDS-1275 Dual-neck The Hummingbird The LP-100 Blueshawk Nighthawk כמה גרסאות של Sheraton כמה גרסאות של Casino Riviera בגרסאות 6 וגם 12 מיתרים The Broadway The Emperor Regent Several versions of the Zephyr: Zephyr Blues Deluxe Zephyr Regent The Supernova The Wildkat The AlleyKat The Flamekat Nick Valensi Riviera P-94 The Viola Bass Jack Casady Bass The Coronet Epiphone Wilshire גיבסון (חברה) פנדר טקמיני גיטרות מדיה וקבצים בנושא אפיפון בוויקישיתוף אתר האינטרנט הרשמי של אפיפון אפיפון, ברשת החברתית אקס (טוויטר) אפיפון, ברשת החברתית אינסטגרם אפיפון, סרטונים בערוץ היוטיוב המספרים הסדרתיים של אפיפון שם החברה "Epiphone" הוא הלחם של כינוי היוצר "Epi" והמילה "Phone" שפירושה ביוונית הוא "צליל".
באה מאהבה – קיסריה 2008

באה מאהבה – קיסריה 2008 הוא אלבום כפול המתעד הופעה של הזמרת הישראלית יהודית רביץ בתיאטרון קיסריה ב-2008. בשנת 2008, 21 שנים לאחר צאת אלבומה המצליח באה מאהבה והופעתה בתיאטרון בקיסריה, יצאה רביץ לסדרת הופעות בשם "באה מאהבה – קיסריה 2008" כחגיגות 20 שנה לאלבום. בהופעה ביצעה רביץ ממיטב שיריה לאורך השנים, אירחה את יוני רכטר, דני ליטני ורע מוכיח וזכתה להצלחה עצומה, כך שבתוך חודשיים הופיעה בקיסריה ארבע פעמים. בעקבות הצלחת המופע יצא אלבום הופעה כפול שתיעד אותו וכן סרט DVD שתיעד את ההופעה הראשונה בסדרה. גרסת ה-DVD כללה דיסק בונוס המתעד את העבודה על האלבום "באה מאהבה", באדיבות ערוץ 24. בתחילת 2009 יצאה רביץ לסיבוב הופעות נוסף עם אלבום זה. תימורה לסינגר, אל יהיה זה אחרת, באתר ynet, 4 ביולי 2008 אור ברנע, מהרומאים ועד רביץ, באתר ynet, 12 בספטמבר 2008
בוץ' ריינולדס

הארי "בוץ'" ריינולדס (באנגלית: Harry "Butch" Reynolds; נולד ב-8 ביוני 1964) הוא אצן אמריקאי בעבר, אלוף אולימפי (סיאול 1988), אלוף עולם (רומא 1987, שטוטגרט 1993 וגטבורג 1995) ושיאן העולם הנוכחי בריצת שליחים 4x400 מטר ושיאן עולם בעבר בריצת 400 מטר. ריינולדס נולד באקרון, אוהיו. תחילת הקריירה העולמית של ריינולדס החלה באליפות העולם באתלטיקה בשנת 1987 שנערכה ברומא, איטליה שבה זכה בשתי מדליות, זהב וארד. מדליית ארד בריצת 400 מטר, בתוצאה של 44.80 שניות אחרי תומאס שנלבה ממזרח גרמניה (44.33 שניות) ואינוסנט אגבוניקה מניגריה (44.56 שניות) ומדליית זהב בריצת שליחים 4x400 מטר בשיא תחרות חדש של 2:57.29 דקות. ב-17 באוגוסט 1988 שיפר ריינולדס בריצת 400 מטר את שיא העולם בן ה-20 שנה של בן ארצו לי אוונס והעמיד אותו על 43.29 שניות, שיפור של 0.57 שניות. באולימפיאדת סיאול (1988) זכה ריינולדס בשתי מדליות, זהב וכסף. מדליית כסף בריצת 400 מטר בתוצאה של 43.93 שניות, אחרי בן ארצו סטיב לואיס (43.87 שניות) ומדליית זהב בריצת שליחים 4x400 מטר בהשוואת שיא העולם - 2:56.16 דקות. באליפות העולם שנערכה בשטוטגרט, גרמניה בשנת 1993 זכה ריינולדס בשתי מדליות, זהב וכסף. מדליית כסף בריצת 400 מטר בתוצאה של 44.13 שניות אחרי בן ארצו מייקל ג'ונסון (43.65 שניות) ומדליית זהב בריצת שליחים 4x400 מטר בשיא עולם חדש בזמן של 2:54.29 דקות (הנוכחי 2017). שותפיו לשיא העולם היו אנדרו ואלמון, קווינסי ווטס ומייקל ג'ונסון. באליפות העולם שנערכה בגטבורג, שוודיה בשנת 1995 זכה שוב ריינולדס בשתי מדליות, זהב וכסף. מדליית כסף בריצת 400 מטר בתוצאה של 44.22 שניות אחרי מייקל ג'ונסון שקבע תוצאה של 43.39 שניות ובריצת שליחים 4x400 מטר הוא זכה במדליית זהב בתוצאה של 2:57.32 דקות. במבחנים האמריקאים לאולימפיאדה בשנת 1996 הוא סיים שני אחרי מייקל ג'ונסון בזמן המהיר ביותר בהיסטוריה של אצן שלא מנצח, כשקבע תוצאה של 43.92 שניות. באולימפיאדת אטלנטה (1996) בשלב חצי הגמר בריצת 400 מטר נפצע ריינולדס בשריר הירך ולא עלה לגמר ובכך נמנע ממנו להשתתף גם בריצת השליחים האמריקאית, מספר ימים מאוחר יותר. בשנת 1999 מייקל ג'ונסון שיפר את השיא העולמי שלו והעמידו על 43.18 שניות. הוא פרש מתחרויות בשנת 1999. ריינולדס ייסד "קרן תמיכה בילדים על שם בוץ' ריינולדס". כמו כן, הוא אימן את הווייד רסיברס (תופסים) של קבוצת הפוטבול באוניברסיטת המדינה של אוהיו עד שהתפטר באפריל 2008. ריינולדס הושעה מתחרויות למשך שנתיים על ידי התאחדות האתלטיקה הבינלאומית, (IAAF) עקב אמרוץ בשנת 1990. זה היה ראשיתו של מאבק ארוך וממושך, כשבית המשפט העליון של ארצות הברית דרש מהוועד האולימפי האמריקאי לאפשר לו להשתתף בשנת 1992 במבחנים לאולימפיאדת ברצלונה בכך שמצא שהליך הבדיקות היה פגום. צו מניעה זה גרם לסכסוך עם הוועד האולימפי הבינלאומי והתאחדות האתלטיקה העולמית. למעשה ההתאחדות איימה להשעות כל מי שיתחרה נגד ריינולדס. המבחנים האולימפיים בריצת 400 מטר התעכבו למשך ארבעה ימים עד ש-IAAF ויתרה. ריינולדס עצמו סיים רק במקום חמישי ולא זכה להשתתף בריצת ה-400 מטר האישית, אך זכה להיכלל כמחליף בקבוצת השליחים. למרות זאת IAAF השעתה אותו ולא אפשרה לו להשתתף באולימפיאדה. אותה שנה הוא זכה בתביעת דיבה במשפט כנגד IAAF בסכום של 27.3 מיליון דולר על הנזקים שלו, אך ערעור של ה-IAAF בפני בית המשפט הפדרלי התקבל והשופטים ביטלו את החלטת המושבעים. אתר האינטרנט הרשמי של בוץ' ריינולדס (באנגלית) בוץ' ריינולדס, באתר הוועד האולימפי הבין-לאומי בוץ' ריינולדס, באתר olympedia.org בוץ' ריינולדס, באתר התאחדות האתלטיקה הבין-לאומית בוץ' ריינולדס, באתר נבחרת ארצות הברית באתלטיקה
מקסם שווא

האם התכוונתם ל... מיראז' (תופעה אופטית) – תופעה אופטית באטמוספירה, היוצרת רושם לקיומם של עצמים שאינם קיימים. פאטה מורגנה – תופעה אופטית באטמוספירה, היוצרת רושם לקיומם של עצמים שאינם קיימים. מקסם שווא (סיפור) – סיפור מאת מיכל שלו
אלכסנדרו מאנדי

אלכסנדרו מאנדי (ברומנית: Alexandru Mandy;‏ 9 באוגוסט 1914 – 10 באוקטובר 2005) היה מלחין ומשורר יהודי-רומני. היה רוקח בהכשרתו. אלכסנדר מאנדי נולד בקראיובה, בשם ארמאן אברם פנחס Armand Abram Penchas. הוא למד בשנים 1935 - 1940 למד בפקולטה לרוקחות של אוניברסיטת בוקרשט. בתקופת שואת יהודי רומניה נלקח לעבודת כפייה ובהמשך הוגלה לטרנסניסטריה. את פעילותו המוזיקלית התחיל ב-1940 בקראיובה עם יצירה בשתי מערכות בשם Pour vous Madame, על פי ליברית של אלכסנדרו אסאן (Alexandru Assan). שיתוף הפעולה בין השניים נמשך ביצירה "האור 1946" Lumina 1946 ו"האור 1947" Lumina 1947. את כניסתו לעולם המוזיקה הקלה עשה ב-1950 עם "לילה לבן" על פי שיר של אאוג'ן מיראה Eugen Mirea ובביצועה של ג'יג'י מרגה Gigi Marga. הצלחתו הגדולה הגיעה עשר שנים מאוחר יותר עם השיר "זמר הרוח". הוא חיבר שירים למנגינות של מלחינים אחרים, אך ברוב שיריו כתב את המוזיקה בעצמו. השירים שלו בוצעו בעיקר על ידי: מיכאלה מיכאי, סרג'יו צ'יויו, קורנל קונסטנטיניו, דוינה ספטרו, ליאנה לונגו, לומיניצה דוברסקו, מיראבלה דאואר וקורינה קיריאק. בגיל עשרים, בחוג הספרותי של אלנה פאראגו, הכיר מאנדי את ברנקושי ומאוחר יותר הקדיש שירים לחלק מפסליו הנודעים וביניהם: "הטור האינסוף", "שער הנשיקה" ו"שולחן הדומייה". את השיר "קולך" כתב כמחווה למאריה טנאסה. ב-1996, בהוצאה הרומנית "Hasefer", פורסמה האסופה "Cântece ale unor compozitori evrei din România" (שירים של מלחינים יהודים ברומניה), שכללה חמש מיצירותיו, שני שירים שכתב למוזיקה של מישו ינקו ושלוש יצירות אחרות בהן כתב גם את המוזיקה ובהן "ירוסלים", יצירה שהוקדשה לקורבנות הישראלים של טבח הספורטאים באולימפיאדת מינכן. לאחר מותו נטמן בבית העלמין הספרדי של בוקרשט. אלכסנדרו מאנדי, באתר Discogs (באנגלית) Alexandru Mandy, מאמר שפורסם ב 27 בנובמבר 2005 בכתב העת Observatorul (המשקיף)
Last.fm

Last.fm הוא אתר שמספק שירותי רשת חברתית מקוונת ומסד נתונים של מוזיקה. האתר הוקם בשנת 2002 ומשרדיו הראשיים נמצאים בלונדון שבממלכה המאוחדת. האתר מספק המלצות מוזיקה המבוססות על טעמו האישי של הגולש ובניית פרופיל האזנות ייחודי לכל משתמש, המאפשר למערכת לקלוע לטעמו באופן "מדויק" יותר על ידי מעקב אחר המוזיקה לה מאזין המשתמש בשירותי מוזיקה שונים כמו ספוטיפיי, דיזר, טיידל, סאונדקלאוד, Anghami ונוספים. בין היתר, יכולים המשתמשים לבנות רשימות השמעה אישיות, להאזין לתחנות רדיו המבוססות על סגנון מסוים, לצפות ולערוך דפי מידע ולחלוק את טעמם המוזיקלי עם גולשים נוספים. כמו כן, האתר מספק סטטיסטיקות האזנה אישיות וגלובליות, המתעדכנות באופן תדיר. בשנים הראשונות, שירות הרדיו האינטרנטי של Last.fm ניתן בצורה חינמית, והאתר כלל אפשרות לשדרוג השירות במינוי בתשלום. החל מאפריל 2009, לא ניתן היה להזרים (stream) מדיה באתר, אלא בהרשמה בתשלום חודשי (3$ לחודש), זאת עקב סוגיית תשלום התמלוגים לאמנים ולחברות התקליטים. בשנת 2009, היו לאתר יותר מ-30 מיליון משתמשים מכ-200 מדינות מסביב לעולם. ב-30 במאי 2007 נרכש האתר על ידי CBS Interactive בעבור כ־140 מיליון פאונד (כ-280 מיליון דולר). שירות הזרמת הרדיו הופסק ב-28 באפריל 2014. היכולת לגשת לקטלוג הגדול של המוזיקה המאוחסנת באתר הוסרה לאחר מכן לחלוטין, והוחלפה בקישורים ליוטיוב וספוטיפיי. Romain Dillet, Last.fm Shuts Down Its Streaming Service To Focus On Scrobbling, TechCrunch, ‏2014-03-26 (באנגלית אמריקאית) Contributor, CBS Acquires Europe's Last.fm for $280 million, TechCrunch, ‏2007-05-30 (באנגלית אמריקאית) Alan Cross, Last.Fm Becomes Streaming Music Service Casualty, The Geeks and Beats Podcast with Alan Cross and Michael Hainsworth, ‏2014-04-02 (באנגלית אמריקאית) מדיה וקבצים בנושא Last.fm בוויקישיתוף אתר האינטרנט הרשמי של Last.fm (באנגלית) Last.fm, ברשת החברתית פייסבוק Last.fm, ברשת החברתית אקס (טוויטר) Last.fm, ברשת החברתית אינסטגרם Last.fm, סרטונים בערוץ היוטיוב Last.fm, הבלוג הרשמי ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אוחיון

אוחיון הוא שם משפחה יהודי-מרוקאי, שפירושו בנו של חיון. האם התכוונתם ל... איילת אוחיון – סייפת אולימפית ישראלית אלברט אוחיון – קצין משטרה ישראלי ברטי אוחיון – לשעבר ראש אגף המבצעים במשטרת ישראל הנרי אוחיון – רוכב אופניים ישראלי, אח הבכור של ויקטור ומאיר אוחיון ויקטור אוחיון – רוכב אופניים ישראלי, אח של הנרי ומאיר אוחיון יוגב אוחיון – כדורסלן ישראלי יעקב אוחיון – עיתונאי יהודי-מרוקאי מהמחצית הראשונה של המאה ה-20 יצחק אוחיון – ראש עיריית פתח תקווה מאיר אוחיון – רוכב אופניים ישראלי, אח של הנרי וויקטור אוחיון מוריס מ. אוחיון – פרופסור יהודי-צרפתי לפסיכאטריה ומדעי ההתנהגות באוניברסיטת סטנפורד מיכאל אוחיון – דמות ספרותית, גיבור סדרת ספרים בלשיים פרי עטה של בתיה גור משה אוחיון – כדורגלן ישראלי משה אוחיון (משורר) – משורר ומוזיקאי ישראלי מתן אוחיון – כדורגלן ישראלי נילי אוחיון – זמרת-יוצרת ישראלית, שם במה Nili onili רוני אוחיון – שחקנית כדור שער פאראלימפית ישראלית שמעון אוחיון – פוליטיקאי ישראלי חיון רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010
שאולה

שאולה או λ בעקרב הוא הכוכב השני בבהירותו בקבוצת עקרב, ואחד מהכוכבים הבהירים ביותר בשמי הלילה. למרות עובדה זו, זכה הכוכב לציון באייר נמוך (λ היא האות ה-11 באלפבית היווני), ככל הנראה בשל מיקומו הדרומי שמקשה על הצפייה בו מאירופה. פרוש שמו של הכוכב בערבית (الشولاء - אל-שַאוּלַא) הוא "המונף" - המתייחס לזנב העקרב, כיוון שהכוכב נמצא בקצה הזנב, בצמוד לכוכב לסאת' (υ בעקרב) המייצג את העוקץ. שאולה הוא למעשה מערכת משולשת הנמצאת במרחק של כ-570 שנות אור ומורכבת משני כוכבי הסדרה הראשית כחולים וכוכב נוסף קטן הרבה יותר שטיבו אינו ידוע בוודאות. שני הכוכבים הגדולים מקיפים זה את זה במרחק של כ-5.7 יחידות אסטרונומיות (מעט יותר מהמרחק של צדק מהשמש) בזמן הקפה של כשלוש שנים (1,082 ימים). מסת הכוכב הגדול מבין השניים, שאולה Aa היא כ-11 מסות שמש, רדיוסו יותר מ-6 רדיוסי שמש והטמפרטורה שלו היא 25,000 קלווין, כך שהוא מוגדר כתת-ענק כחול מסוג ספקטרלי B1.5 IV. כוכב זה הוא משתנה β בקפאוס עם שינוי של כמאית דרגת בהירות במחזוריות של כ-4.68 שעות. הכוכב השני, שאולה B קטן יותר, מסתו כ-8 מסות שמש, רדיוסו כ-5.5 רדיוסי שמש והטמפרטורה שלו היא 21,000 קלווין כך שהוא מסוג ספקטרלי B2 V. רוב הקרינה של שני הכוכבים היא בתחום העל-סגול כך שלמרות שעוצמת ההארה שלהם היא פי 16,000 מהשמש, באור נראה הם קורנים רק פי 2,500 ממנה. הכוכב הנוסף במערכת, שאולה Ab, הוא עמום בהרבה ומקיף את שאולה A בזמן הקפה של פחות משישה ימים ובמרחק ממוצע של כ-0.15 יחידות אסטרונומיות (כמחצית המרחק של כוכב חמה מהשמש). בשל הקרבה הרבה לשאולה A לא ניתן להבחין בו ישירות וקיומו מוסק מקיומה של קרינת X חריגה משאולה A. מסתו המשוערת של הכוכב היא כ-1.8 מסות שמש וטיבו אינו ברור. קיימות השערות שמדובר בכוכב נייטרונים, ננס לבן או כוכב צעיר בשלבי התהוות, שזו האפשרות הסבירה יותר בהתחשב בגילם הצעיר של שני הכוכבים הגדולים - כ-15 מיליון שנים בלבד. במרחק זוויתי של 42 שניות קשת ובמרחק זוויתי של 95 שניות קשת משאולה A (פי 1300 ופי 3000 מהמרחק הזוויתי בין שאולה A ושאולה B) נמצאים שני כוכבים עמומים נוספים עם בהירויות מדרגה 15 ו-12. לא ידוע האם שני הכוכבים האלו קשורים למערכת של שאולה או שהם רק במקרה נמצאים באותו קו ראייה. הכוכב υ (אופסילון) בעקרב (לסאת') המייצג את העוקץ של העקרב נמצא כחצי מעלה מדרום מערב לשאולה. שאולה, בבסיס הנתונים SIMBAD לגרמי שמיים אסטרונומיים Bruce McClure, Meet The Scorpion’s Stinger Stars, Shaula And Lesath, באתר EarthSky, ‏27 ביולי 2020 (באנגלית) שאולה, באתר של האסטרונום ג'ים קלר (באנגלית) Elizabeth Howell, Shaula: The Sting of Scorpius, באתר Space.com, ‏25 בנובמבר 2013 (באנגלית) ד"ר יגאל פת-אל, שכיות החמדה בקבוצת עקרב, באתר ynet, 30 ביולי 2010 Bruce McClure, Meet The Scorpion’s Stinger Stars, Shaula And Lesath, באתר EarthSky, ‏27 ביולי 2020 (באנגלית) K. Uytterhoeven, B. Willems, K. Lefever, C. Aerts, J. H. Telting & U. Kolb: Interpretation of the variability of the β Cephei star λ Scorpii, Astronomy and Astrophysics, v.427, p.581-592 (2004)
פסטיבל

פסטיבל (בלועזית: Festival. לפי האקדמיה ללשון העברית: תְּחִגָּה) הוא חגיגת אירועים אמנותיים או בידוריים בהיקף גדול מהרגיל. אירועי ותכני הפסטיבל הם על פי רוב בעלי מכנה משותף, כמו נושא או צורה אומנותית. רבים מהפסטיבלים מתקיימים באופן סדיר פעם בשנה. מקור המילה "פסטיבל" (Festival) בצרפתית ובאנגלית של ימי הביניים. המילה התפתחה מהמילה הלטינית festa, שפירושה סעודה, משתה, חגיגה. ישנם פסטיבלים העוסקים בתחום רחב מאוד, אותו הם פורטים באמצעות תכנים שונים לנושאים וסוגות – לדוגמה פסטיבלי מוזיקה; וישנם אחרים, המקדישים עצמם לנושא מצומצם בתוך תחום רחב – כדוגמת "פסטיבל מוזיקת הרנסאנס של קופנהגן". לצד אלה ישנם אף "פסטיבלי-נישה": אלו הם אותם פסטיבלים המתמקדים ברעיון צר יחסית, או המעלים את קרנה או פועלה של אישיות ספציפית, למשל פסטיבל ריכרד וגנר. בשולי הפסטיבל יתקיימו, על פי רוב, הרצאות, פאנלים ומספר אירועי-משנה קטנים המיועדים לתמוך בנושא האירוע המרכזי – כתערוכות, או להשלים את אווירת החג, כדוכני מזון. פסטיבל בהיקף קטן יכול להתרחש כולו על במה אחת, שעליה עולים הרכבים מוזיקליים רבים בזה אחר זה במשך שעות אחדות (למשל פסטיבל שירי ילדים). פסטיבל כזה ייועד על פי רוב לקהל מקומי או קטן. פסטיבל גדול, שמושך קהל רחב יותר ועשוי אף למשוך אורחים מארצות אחרות, יכול להתרחש במהלך ימים אחדים (כאלה הם למשל פסטיבלי רוק) ואפילו במשך חודש (למשל פסטיבל ישראל), ויכול להתרחש על במה אחת, במות אחדות או אף במקומות רבים ברחבי אותה עיר. פסטיבלים יכולים להיות מאורגנים על ידי רשות מקומית או על ידי יזם פרטי. אולם כמעט כל הפסטיבלים הם בעלי מטרה של קידום ערך כלשהו/צורת אמנות מסוימת בציבור הרחב החי בסביבה שבה נערך אותו פסטיבל. פסטיבל שמשולב בשוק או אירועי מכירה של מוצרים ייחודיים נקרא יריד (לדוגמה יריד החלב של ויסקונסין). קרנבל הוא פסטיבל תחפושות וריקודים בהשתתפות הקהל, לרוב בליווי תהלוכה בעלת אלמנטים קרקסיים. זהו פסטיבל שמקורו דתי בימי הביניים. רוב הפסטיבלים הנערכים בעידן המודרני, מכילים אירועי אמנות כסרטי קולנוע, הצגות, או מופעי מוזיקה, ריקוד ולוליינות, לעיתים בשילוב של מספר צורות אמנות (כמו בפסטיבל ישראל) ולעיתים תוך ייחוד של צורת אמנות אחת (כפסטיבלי תיאטרון). קרנבל מסיבה פסטיבל, באתר אנציקלופדיה בריטניקה (באנגלית) פסטיבלים, דף שער בספרייה הלאומית
שלומית

האם התכוונתם ל... שלומית (יישוב) – יישוב במועצה אזורית אשכול שלומית בת דברי – דמות מקראית אמו של המקלל שלומית (אחות הורדוס) (המאה ה-1 לפנה"ס) – אחותו של הורדוס ואשתו של קוסטובר מושל אדום שלומית, תלמידת ישו – אחת מתלמידותיו של ישו שלומית בת הרודיאס (המאה ה-1 לספירה) – בתה של הרודיאס, יריבתו של יוחנן המטביל שלומית בת הורדוס – בתו של הורדוס מאשתו אלפיס באמנות: שלומית (מחזה) (אנ') – מחזה מאת אוסקר ויילד שלומית (אופרה) – אופרה מאת ריכרד שטראוס שלומית (סרט) – סרט קולנוע משנת 1952 ארגונים: שלומית (עמותה) – עמותה המציעה שירות לאומי למי שקיבלו פטור משירות צבאי סלומה שלומציון המלכה שולמית
אדוארד ב. לואיס

אדוארד ב. לואיס (באנגלית: Edward B. Lewis‏; 20 במאי 1918 - 21 ביולי 2004) היה גנטיקאי אמריקאי, זוכה פרס נובל לפיזיולוגיה ולרפואה לשנת 1995. לואיס נולד וגדל בפנסילבניה, בתיכון קרא על מחקרם של הגנטיקאים תומאס האנט מורגן ואלפרד סטרוטוונט בנוגע לדרוזופילה (זבוב הפירות), אחד מאורגניזמי המודל העיקריים בגנטיקה, והחל להתנסות בגידול וריבוי של הזבובים בעצמו. כמוזיקאי מוכשר זכה לואיס למלגת לימודים באוניברסיטת באקנל המקומית אך לאחר שנה עזב לטובת לימודי ביוסטטיסטיקה באוניברסיטת מינסוטה, אותם סיים תוך שנתיים ב-1939. במהלך לימודיו המשיך להתנסות במחקרים גנטים על זנים חדשים של תסיסנית המחקר (Drosophila melanogaster). לאחר סיום התואר הראשון עבר לואיס למכון הטכנולוגי של קליפורניה בו סיים ב-1942 את לימודי הדוקטורט תחת הנחייתו של סטרוטוונט. בשנים אלו פיתח את מבחן הקומפלמנטציה (cis-trans test). בסיום לימודיו גויס לואיס לחיל האוויר האמריקני, הוא למד קורס במטאורולוגיה ונשלח כחזאי לזירת האוקיינוס השקט. בסיום המלחמה חזר לעבוד בקאלטק, ב-1956 מונה לפרופסור לביולוגיה במכון וב-1966 למחזיק הקתדרה על שם תומאס האנט מורגן. במשך שנים מחקריו לא זכו לתשומת לב רבה ושיטותיו הפכו למיושנות עם התפתחות הביולוגיה המולקולרית, אך לאחר שמדענים בקאלטק, בהם דייוויד הוגנס, הסתייעו בידע של לואיס לצורך שיבוט של גנים הומיאוטיים ומיפוי הגנום של הדרוזופילה, הם גילו אזור הומולוגיה, כפי שלואיס חזה במחקריו במשך שנים רבות. ב-1989 זכה לואיס בפרס וולף לרפואה "על הוכחת קיומה וחקירתה של הבקרה הגנטית של התפתחות חלקי הגוף באמצעות גנים הומיאוטיים", ב-1990 במדליה הלאומית למדעים, ב-1991 בפרס לסקר למחקר רפואי וב-1995 זכה בפרס נובל לפיזיולוגיה ולרפואה יחד עם כריסטיאנה ניסליין-פולהרד ואריק וישאוס על בקרה גנטית של שלבים מוקדמים בהתפתחות עוברית. לואיס היה חבר באקדמיה הלאומית למדעים של ארצות הברית בחברה הפילוסופית האמריקאית, באקדמיה האמריקאית לאמנויות ולמדעים ועמית זר בחברה המלכותית הבריטית. לואיס היה נשוי ואב לשלושה בנים. מדיה וקבצים בנושא אדוארד ב. לואיס בוויקישיתוף אדוארד ב. לואיס, באתר פרס נובל (באנגלית) אודות מחקריו באתר קרן וולף הספד באתר המכון הטכנולוגי של קליפורניה אדוארד ב. לואיס, באתר אנציקלופדיה בריטניקה (באנגלית) אדוארד ב. לואיס, באתר "Find a Grave" (באנגלית)
מנדוסינו (מחוז)

מנדוסינו (באנגלית: Mendocino) הוא מחוז בצפון קליפורניה, ארצות הברית. צפונית לסן פרנסיסקו ומערבית לסנטרל ואלי. נכון לשנת 2010, האוכלוסייה מנתה כ-87,841 תושבים. את המחוז מייחדים קו החוף של האוקיינוס השקט, יערות סקוויה נאה, תעשיית היין וההשקפה הליברלית בכל הנוגע למריחואנה. מחוז מנדוסינו היה אחד המחוזות הראשונים במדינת קליפורניה. המחוז הוקם ב-1850, בזמן קום המדינה. עקב האוכלוסייה הדלה, המחוז לא זכה לממשל משלו ועד שנת 1859 היה כפוף לממשל של מחוז סונומה. המחוז קרוי על שם אנטוניו דה מנדוסה, מנהלן ספרדי, המשנה למלך הראשון שמשל בעולם החדש. מדיה וקבצים בנושא מנדוסינו בוויקישיתוף אתר האינטרנט הרשמי של מנדוסינו (באנגלית) אתר האינטרנט הרשמי של מנדוסינו (באנגלית) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.